OZNÁMENIE O VYHLÁSENÍ VÝBEROVÉHO KONANIA

Mesto Žilina na základe ustanovenia § 4 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanovenia § 5 zákona NR SR č. 552/2003 Z.z. o výkone práce vo verejnom záujme v znení neskorších predpisov vyhlasuje 

výberové konanie 
na obsadenie pracovného miesta:

o	riaditeľ/riaditeľka Základnej školy, Karpatská 8063/11, 010 08 Žilina,
o	riaditeľ/riaditeľka Základnej školy, Námestie mladosti 1, 010 15 Žilina,
o	riaditeľ/riaditeľka Základnej školy, Vendelína Javorku 32, 010 01 Žilina.

Požiadavky:
•	kvalifikačné predpoklady a osobitné kvalifikačné požiadavky požadované pre príslušný druh a typ školy v súlade so zákonom č. 317/2009 Z.z. o pedagogických a odborných zamestnancoch a o zmene a doplnení niektorých zákonov v znení neskorších predpisov a s vyhláškou MŠ SR č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov v znení neskorších predpisov, 
•	prvá atestácia,
•	najmenej 5 rokov pedagogickej činnosti, 
•	práca s počítačom (internet, word, excel), 
•	občianska a morálna bezúhonnosť, 
•	znalosť legislatívy, 
•	riadiace a organizačné schopnosti.
Doklady požadované k prihláške na výberové konanie:
•	písomná žiadosť o zaradenie do výberového konania, 
•	overené doklady o vzdelaní,  
•	profesijný štruktúrovaný životopis,
•	návrh koncepcie rozvoja základnej školy (maximálne 4 strany),
•	preukázanie zdravotnej spôsobilosti pre výkon funkcie,
•	potvrdenie o dĺžke pedagogickej  činnosti,
•	výpis z registra trestov  (nie starší ako 3 mesiace),
•	súhlas so spracovaním osobných údajov pre potreby výberového konania v zmysle zákona č. 122/2013 Z . z. o ochrane osobných údajov v znení neskorších predpisov.

Písomnú žiadosť a požadované doklady zaslať  alebo osobne odovzdať v podateľni :
Mestský úrad Žilina – Odbor školstva a mládeže
Námestie obetí komunizmu 1, 011 31 Žilina
Obálku viditeľne označiť heslom: „Výberové konanie ZŠ, ..........................“ - neotvárať!“
 
Termín uzávierky prihlášok je 27. mája  2014 o 12.00 hod.

Termín výberového konania bude prihláseným uchádzačom, ktorí spĺňajú požadované predpoklady, oznámený písomne.

Vyhlasovateľ si vyhradzuje právo nezaradiť do výberového konania uchádzačov, ktorí nespĺňajú podmienky výberového konania.